**Učebné materiály počas dištančnej výučby (pandémia COVID 19)**

**Škola:** Základná škola s materskou školou Pavla Emanuela Dobšinského Teplý Vrch

**Termín:** 1. týždeň marcový (01. 03. - 05. 03. 2021)

**Predmet:** Anglický jazyk

**Vyučujúci:** Mgr. Anastázia Vašeková

**Trieda:** 6. ročník

**1. úloha** – Odpíšte si novú slovnú zásobu 3B – *Our holiday* do slovníčka (anglické výrazy, fonetické znaky a význam slov). Naučte sa ich naspamäť! Prepísané slovíčka mi odfoťte a pošlite, prosím. Slovník si značte termínom (1. týždeň marcový (01. 03. - 05. 03. 2021)!

**2. úloha** – Odpíšte si text do zošita (viď nižšie *Tvary slovies v minulom čase*). V súvislosti s novým učivom si prečítajte článok na strane 34/2b. Článok preložte ústne do slovenčiny a urobte nasledovné cvičenia:

Prepísaný text mi odfoťte a pošlite do piatku (05. 03. 2021) spolu so slovíčkami na súkromný účet Messenger alebo na mail ([anastaziavasekova@gmail.com](mailto:anastaziavasekova@gmail.com)).

Ďakujem za spoluprácu. Prajem pevné zdravie celej rodine.

**Tvary slovies v minulom čase**

V angličtine slovesá v minulom čase tvoríme dvojakým spôsobom:

1. PRAVIDELNE

2. NEPRAVIDELNE.

**Pravidelné slovesá** – tvar pravidelných slovies tvoríme pridaním koncovky –ed. Túto koncovku nikdy nevyslovujeme [ed]!

Koncovku –ed môžeme vysloviť trojakým spôsobom:

1. Koncovku –ed vyslovujeme **[id]** vtedy, keď sloveso je zakončené vo výslovnosti na písmeno **-d** alebo **–t** , napr.:

want + - ed = [wont**id**]

need + -ed = [ni:d**id**]

paint + -ed = [peint**id**]

visit + -ed = [vizit**id**]

lift + -ed = [lift**id**]

decide + -ed = [disaid**id**]

2. Koncovku –ed vyslovujeme **[t]** vtedy, keď sloveso je zakončené vo výslovnosti [t∫,  k, p, s, ∫, θ, f].

[p] - stopped [stopt], mopped [ mopt], dropped [dropt], jumped [jʌmpr]   
[f] laughed [la:ft]  
[s] noticed [nƏʊtist], missed [mist], kissed [kist]   
[∫] washed [woʃt]   
[t∫] watched [wotʃt]

[k] liked [laikt], worked [wɜ:kt], walked [wo:kt]

3. Koncovku –ed vyslovujeme **[d]** v ostatných prípadoch, bližšie vysvetlím na hodinách ANJ.

play + -ed = [pleid]

tidy + -ed = [taidid]

marry + -ed = [merid]

study + -ed = [stadid]

listen + -ed = [lisnd]

travel + -ed = [trevld]

*Pravopis pri koncovke –ed*

1. -e 0

Ak sloveso je zakončené na nemé –e, pri tvorení minulého času sa pridáva k slovesu len koncovka–d, napr.:

live + -d = lived

2. -y -i

Ak sloveso je zakončené na –y a pred ním je **spoluhláska**, ypsilon sa mení na

–i a pridáva sa koncovka – ed, napr.:

carry + -ed = carried (teda pred ypsilonom je spoluhláska, preto sa mení na –i)

play + -ed = played (pred ypsilonom je samohláska, takže sa nič nemení)

3. Zdvojenie koncovej hlásky - zdvojenie koncovej hlásky nastane vtedy, keď posledné tri písmená v slovese sú zakončené v takomto poradí:

SPOLUHLÁSKA – SAMOHLÁSKA – SPOLUHLÁSKA

stop + -ed = stopped ( posledné tri hlásky, teda t – o – p boli zakončené v nasledovnom poradí:

SPOLUHLÁSKA – SAMOHLÁSKA – SPOLUHLÁSKA, takže koncová spoluhláska sa zdvojila pri pridaní koncovky –ed.)

**Nepravidelné slovesá** – pri nepravidelných slovesách sa nepridávajú žiadne koncovky. Tvary slovies sú dané, ktoré sa musíme naučiť naspamäť. Tieto slovesá sú zaradené do **Zoznamu nepravidelných slovies – Irregular verbs**, viď stranu 79 v pracovnom zošite.

|  |  |
| --- | --- |
| SLOVESO V PRÍTOMNOM ČASE | SLOVESO V MINULOM ČASE |
| get | got |
| swim | swam |